ევროპის ზაფხულის ახალგაზრდული ოლიმპიური ფესტივალი 2015

ევროპის ზაფხულის ახალგაზრდული ოლიმპიური ფესტივალი 2015 — საქართველოში, კერძოდ თბილისში გამართული ოლიმპიური ფესტივალი 14-დან 18 წლამდე ასაკის ბავშვებს შორის, რომელიც 26 ივლისს გაიხსნა და 1 აგვისტოს ოფიციალურად დაიხურა. 2010 წლის 27 ნოემბერს ბელგიაში ეოკ-ის (ევროპის ოლიმპიური კომიტეტი) რიგით 39-ე გენერალური ასამბლეა გაიმართა. ასამბლეის მიზანი იყო 2015 წლის ევროპის ზაფხულის ახალგაზრდული ოლიმპიური ფესტივალის ჩატარების ადგილის გარკვევა. არჩევანი გაკეთდა ბრნოსა (ჩეხეთი) და თბილისს შორის. ფარული კენჭისყრის შედეგად 26 ხმით (21-ის წინააღმდეგ) თბილისმა 2015 წლის ზაფხულის რიგით 13 ახალაგაზრდული ოლიმპიური ფესტივალის ჩატარების უფლება მოიპოვა. ოლიმპიადის მზადების პროცესში აშენდა 7 ახალი არენა, გარემონტდა არსებული სპორტული ინფრასტრუქტურა და მონაწილეთათვის მოეწყო ოლიმპიური სოფელი. ასევე, შეიქმნა ოლიმპიადის ლოგო, ჩირაღდანი, თილისმა... სპეციალურად ოლიმპიადისათვის შეიქმნა 10 ლარიანი ნომინალის ვერცხლის მონეტები, რომლებიც პოლონეთის ზარაფხანაში მოიჭრა. მონეტის ესკიზის ავტორია მხატვარ-დიზაინერი მამუკა გონგაძე. მონეტების დიზაინის მთავარ კომპოზიციას წარმოადგენს ფესტივალის ემბლემა და სპორტის ოლიმპიური სახეობების ამსახველი პიქტოგრამები. ოლიმპიური ფესტივალის ლოგო მონეტებზე დატანილია ფერში, საღებავების გამოყენებით. მონეტების რევერსზე გამოსახულია ევროპის რუკა, ოლიმპიური კომიტეტის ლოგო და ეროვნული ვალუტის ამსახველი სიმბოლო. ოლიმპიური ცეცხლი 26 მაისს, სიმბოლურად, ათენში პანათენაიკოსის სტადიონზე აენთო. კატარინა ლეჰაუს მიერ ანთებული ცეცხლი ჭოკით მხტომელ ემანუელ კარალისს, შემდეგ კი ლაშა შავდათუაშვილს გადაეცა. ესტაფეტის ბერძნული ნაწილის შემდეგ ცეცხლი ბათუმში ჩამოვიდა და მთელს საქართველოში 67 მუნიციპალური ცენტრი მოიარა. ესტაფეტაში 700-მა მეჩირაღდნემ მიიღო მონაწილეობა. უკანასკნელი მეჩირაღდნე ქართველი ძიუდოისტი და ოლიმპიური ჩემპიონი ზურაბ ზვიადაური გახდა. ოლიმპიურ ფესტივალზე სპორტული შეჯიბრებები 9 სახეობებში ჩატარდა: ძიუდო ჩოგბურთი სპორტული ტანვარჯიში ველოსპორტი მძლეოსნობა ცურვა ფრენბურთი ხელბურთი კალათბურთი  ავსტრია (44)  აზერბაიჯანი (36)  ალბანეთი (3)  ანდორა (3)  ბელარუსი (62)  ბელგია (77)  ბოსნია და ჰერცეგოვინა (25)  ბულგარეთი (46)  გერმანია (93)  დანია (38)  გაერთიანებული სამეფო (44)  ესპანეთი (63)  ესტონეთი (32)  თურქეთი (84)  ირლანდია (35)  ისლანდია (15)  ისრაელი (30)  იტალია (104)  კვიპროსი (11)  კოსოვო (15)  ლატვია (72)  ლიეტუვა (45)  ლიხტენშტაინი (6)  ლუქსემბურგი (11)  მაკედონია (4)  მალტა (2)  მოლდოვა (19)  მონაკო (5)  ნიდერლანდები (53)  ნორვეგია (62)  პოლონეთი (87)  პორტუგალია (24)  რუმინეთი (66)  რუსეთი (119)  საბერძნეთი (41)  სან-მარინო (5)  საფრანგეთი (91)  საქართველო (138)  სერბეთი (67)  სლოვაკეთი (30)  სლოვენია (60)  სომხეთი (23)  უკრაინა (48)  უნგრეთი (81)  ფინეთი (60)  შვედეთი (37)  შვეიცარია (58)  მონტენეგრო (17)  ჩეხეთი (95)  ხორვატია (33) აქ მოცემულია ის 36 ქვეყანა რომლებმაც მედლები მოიპოვეს ოლიმპიურ ფესტივალზე. დანარჩენი 14 უმედლოდ დარჩა. საქართველომ ოლიმპიურ ფესტივალზე 10 მედლით მეათე ადგილი დაიკავა, რითაც გააუმჯობესა 2012 წლის პირადი რეკორდი მედლების რაოდენობით (8 მედალი) და გაიმეორა 2001 წლის რეკორდი ოქროს მედლების რაოდენობით (4 ოქროს მედალი). ↑ თბილისი 2015-ის ოფიციალური საიტი. დაარქივებულია ორიგინალიდან — 2015-07-31. ციტირების თარიღი: 2015-08-01. ↑ თილისმის შესახებ (ოფიციალური საიტი). დაარქივებულია ორიგინალიდან — 2015-08-01. ციტირების თარიღი: 2015-08-01. ↑ თბილისი 2015-ის ოფიციალური საიტი (ოლიმპიურ მონეტაზე). დაარქივებულია ორიგინალიდან — 2015-08-10. ციტირების თარიღი: 2015-08-01. ↑ ქვეყნები მედლების რაოდენობით (თბილისი 2015-ის ოფიციალური საიტი). დაარქივებულია ორიგინალიდან — 2015-07-30. ციტირების თარიღი: 2015-08-02. ↑ ქართველი მედალოსნები (თბილისი 2015-ის ოფიციალური საიტი). დაარქივებულია ორიგინალიდან — 2015-07-31. ციტირების თარიღი: 2015-08-02.